CELEX: C2005/069/06
Language: et
Date: 2005-03-19 00:00:00
Title: Euroopa Kohtu (neljas koda) 18. novembri 2004. aasta määrus liidetud kohtuasjades C-261/03 ja C-262/03 (Tribunale amministrativo regionale per l'Emilia-Romagna esitatud eelotsusetaotlus): Allevamenti Associati Srl versus Regione Emilia-Romagna ja Latteria Sociale Moderna Soc. Coop. Arl versus Azienda di Stato per gli interventi nel mercato agricolo (AIMA) jt (Eelotsusetaotlus — Kodukorra artikli 104 lõige 3 — Piim ja piimatooted — Lisamaksukava –Lepingu alusel piimatootja poolt piima töötlemine ja ümbertöötamine — Mõisted — “tarne” ja “otseturustamine”)

19.3.2005   
            
            
               ET
            
            
               Euroopa Liidu Teataja
            
            
               C 69/3
            
         
      EUROOPA KOHTU
   
   (neljas koda)
   18. novembri 2004. aasta määrus
   liidetud kohtuasjades C-261/03 ja C-262/03 (Tribunale amministrativo regionale per l'Emilia-Romagna esitatud eelotsusetaotlus): Allevamenti Associati Srl versus Regione Emilia-Romagna ja Latteria Sociale Moderna Soc. Coop. Arl versus Azienda di Stato per gli interventi nel mercato agricolo (AIMA) jt (1)
   
   (Eelotsusetaotlus - Kodukorra artikli 104 lõige 3 - Piim ja piimatooted - Lisamaksukava –Lepingu alusel piimatootja poolt piima töötlemine ja ümbertöötamine - Mõisted - “tarne” ja “otseturustamine”)
   (2005/C 69/06)
   Kohtumenetluse keel: itaalia
   Liidetud kohtuasjades C-261/03 ja C-262/03, mille esemeks on EÜ artikli 234 alusel Tribunale amministrativo regionale per l'Emilia-Romagna (Itaalia) 6. mai 2003. aasta otsusega esitatud eelotsusetaotlus, mis saabus Euroopa Kohtusse 17. juunil 2003, menetluses Allevamenti Associati Srl v. Regione Emilia-Romagna, millest võtsid osa Agenzia per le Erogazioni in Agricoltura (AGEA) ja Latteria Sociale Moderna Soc. coop. arl (kohtuasi C-261/03) ning Latteria Sociale Moderna Soc. coop. arl v. Azienda di Stato per gli interventi nel mercato agricolo (AIMA), Servizio Provinciale Agricoltura di Reggio Emilia, Regione Emilia-Romagna ja Agenzia per le Erogazioni in Agricoltura (AGEA), millest võttis osa Allevamenti Associati Srl (kohtuasi C-262/03), tegi Euroopa Kohus (neljas koda), koosseisus: neljanda koja esimehe ülesannetes N. Colneric (ettekandja) ning kohtunikud J. N. Cunha Rodrigues ja E. Juhász; kohtujurist L. A. Geelhoed, kohtusekretär vanemametnik María Múgica Arzamendi, 18. novembril 2004 määruse, mille resolutiivosa on järgmine:
   Nõukogu 28. detsembri 1992. aasta määruse (EMÜ) nr 3950/92, millega piima- ja piimatootesektoris kehtestatakse lisamaks, artikleid 1 ja 2 ning artikli 9 punkti g, samuti komisjoni 9. märtsi 1993. aasta määruse (EMÜ) nr 536/93, mis sätestab piima ja piimatoodete lisamaksu üksikasjalikud rakenduseeskirjad, artiklit 1 tuleb tõlgendada nii, et piimakvootide kehtestamisel ja lisamaksu kohaldamisel määratletakse piima töötlemiseks ning juustu, või ja vadaku valmistamiseks sõlmitud lepingu täitmisel omandiõigust loovutamata teatava piimakoguse ülekandmine tootjalt kolmandatele isikutele tarnena.
   
      (1)  ELT C 200, 23.8.2003.